Diari Oficial de la Generalitat Valenciana


Sumari del DOGV 7888, del 05-10-2016 (2016/7679)

ACORD de 30 de setembre de 2016, del Consell, pel qual s'autoritza l'aprovació de l'expedient de rescabalament i la imputació de la despesa a càrrec del pressupost de la Generalitat de 2016, de les obligacions contretes a favor de l'empresa Europa Press Noticias, SA.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7888

Data del DOGV
:   05-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7679


Data del document
:   30-09-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 de setembre de 2016, del Consell, pel qual s'autoritza l'aprovació de l'expedient de rescabalament i la imputació de la despesa a càrrec del pressupost de la Generalitat de 2016, de les obligacions contretes a favor de l'empresa Europa Press Noticias, SA. [2016/7679]  
La Conselleria d'Hisenda i Model Econòmic ha tramitat l'expedient de rescabalament que consta en l'annex, a favor de l'empresa Europa Press Noticias, SA (CIF-X34657736), per la prestació dels serveis informatius en la Conselleria d'Hisenda i Model Econòmic, al llarg del període que comprén de l'1 de desembre de 2015 al 31 de maig de 2016, per un import total de 25.549,20 euros (IVA inclòs), per obligacions de pagament contretes en els exercicis 2015 i 2016. Aquest expedient té origen en la necessitat d'atendre el compliment de les obligacions econòmiques de la Generalitat en haver rebut satisfactòriament el servei prestat.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller d'Hisenda i Model Econòmic sotmetre a l'autorització prèvia del Consell l'aprovació de l'expedient de rescabalament tramitat per l'esmentada conselleria.  
  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades de l'expedient esmentat requereix l'autorització expressa del Consell, a proposta de la persona titular de la conselleria, amb un informe previ de la Intervenció General de la Generalitat, d'acord amb el que disposa el referit article 106 de la llei esmentada.  
En conseqüència, en virtut del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, amb l'informe favorable de la Intervenció General de la Generalitat i a proposta del conseller d'Hisenda i Model Econòmic, el Consell en la reunió del 30 de setembre de 2016  
  
  
ACORDA  
  
Primer  
Autoritzar l'aprovació de l'expedient de rescabalament a favor de l'empresa Europa Press Noticias, SA (CIF-E51639841), per la prestació dels serveis informatius en la Conselleria d'Hisenda i Model Econòmic, durant el període que comprén de l'1 de desembre de 2015 al 31 de maig de 2016, per un import total de 25.549,20 euros (IVA inclòs), (vint-i-cinc mil cinc-cents quaranta-nou euros amb vint cèntims).  
  
  
Segon  
Autoritzar la imputació al pressupost corrent de les obligacions contretes al llarg de l'exercici 2015.  
  
València, 30 de setembre de 2016  
  
La consellera secretària,  
MÓNICA OLTRA JARQUE  
  
  
ANNEX  
  
Expedient Import  
Rescabalament a favor de l'empresa Europa Press Noticias, SA (CIF-C78580078), per la prestació dels serveis informatius en la Conselleria d'Hisenda i Model Econòmic, al llarg del període que comprén de l'1 de desembre de 2015 al 31 de maig de 2016. 25.549,20 euros